google/wiki40b huggingface dataset:
Logisk volumhåndtering

Logisk volumhåndtering er en metode innenfor datalagring som allokerer plass til utstyr for masselagring som er mer fleksibelt enn konvensjonell partisjonering. En volumhåndterer kan slå sammen, foreta striping eller på annen måte kombinere partisjoner eller blokkutstyr til større virtuelle volumer som administratorer kan justere størrelsen på eller flytte, uten å avbryte systemets bruk.
Volumhåndtering er en av mange former for lagringsvirtualisering, og dens implementasjon finner sted i utstyrsdriverstakken til et operativsystem i motsetning til et lagringsutstyr innenfor et datanett.
Stølen (Bergen)

Stølen er et strøk i Bergen i bydelen Bergenhus. Det grenser mot Ladegården langs Ladegårdsgaten og Hans Hauges gate, mot Bergenhus og Bryggen langs Nye Sandviksveien og Øvregaten til Nikolaikirkeallmenningen, opp denne til Steinkjellergaten og langs Steinkjellerbakken (Fjellets grense) til Eidemarkens grense langs Øvre Blekeveien og Henrik Wergelands gate og tilbake til utgangspunktet.
Strøket består for det meste av brostensbelagte smau og trehus. Det omfattes av grunnkretsene Stølen og Steinkjelleren, som hadde til sammen 920 innbyggere 1. januar 2014 og et areal på 0,04 km². I tillegg omfatter strøket de deler av grunnkretsen Bryggen som ligger øst for Øvregaten.
Royal Palace Sprint Stockholm

.
Royal Palace Sprint er et verdenscuprenn i sprintlangrenn som går ved/rundt Stockholms slott i Stockholm. Det ble første gang arrangert i år 2000, og det gåes alltid i klassisk stil. Fra 2009 har det vært en del av Minitouren som avslutter verdenscupen i langrenn (verdenscupfinalen). De tre resterende rennene arrangeres i Falun.
Rennet ble ikke arrangert i 2014 og 2015, men ble igjen arrangert i 2016, og har etter dette ikke vært arrangert.
Kastorhatt

Kastorhatt (også skrevet castorhatt), beverhatt eller hårhatt var en type mannshatt som var laget av eller trukket med kastor, det vil si en type filt, opprinnelig laget av beverhår, seinere også imitasjoner fra kanin og bløte, vevde stoffer som langhåret fløyel, felpel og plysj. Kastorhatter kom i bruk allerede 1550, men var særlig vanlige fra rundt 1750 til 1850. Den sammenpressede hårfilten var slitesterk, lett å forme og kunne børstes slik at materialet fikk en egen glans. Mange av de tidlige flosshattene var av kastorstoff. Andre stoffer har siden overtatt, blant annet silke.
Det ble slaktet millioner av bevere for å skaffe skinn til hårhattene. Da silke overtok som materiale i herrehattene på begynnelsen av 1800-tallet, kan det ha reddet beveren fra utryddelse.
Kastorhatt er også betegnelse for en høy rund uniformshatt tidlig på 1800-tallet. Den hadde vid brem og en pull som smalnet noe av mot toppen. Etterhvert ble den venstre siden av bremmen brettet opp og utstyrt med en hattefjær rett opp for den oppbrettede bremmen.
Castor er det latinske navnet for bever. Kastorhatten kalles beaver hat, castor eller caster på engelsk, kastorhatt på svensk, kastorhat på dansk, kastoorhoed på nederlandsk og kastorhut på tysk.
Bomb Patrol Afghanistan

Bomb Patrol Afghanistan er en amerikansk dokumentar-TV-serie sendt første gang i USA 25. oktober 2011 på kabel-TV-kanalen G4.
Serien følger medlemmer av U.S. Navy Explosive Ordnance Disposal på deres jobb i Afghanistan. Opdragene er å fjerne/uskadeliggjøre eksplosiver plantet av Taliban, hovedsakelig improviserte bomber. Serien ble til av inspirasjon fra filmen The Hurt Locker. Ti episoder er planlagt.
Ole Worm

Biografi

Worm var født i Århus, studerte medisin ved flere europeiske universiteter, og praktiserte en periode som lege i England. 
I 1613 ble han utnevnt til professor ved Københavns Universitet, først som pædagogicus, som var den laveste rang, men etterhvert gikk han oppover i gradene til han i 1624 ble professor i medisin, noe han forble til sin død. Han var i flere perioder også universitetets rektor.
Ole Worm var også en engasjert oldtidsforsker, og utgav i 1643 Monumenta danica, en samling bilder av runesteiner og runeinnskrifter. Han bygget opp et stort museum, Museum Wormianum. Hoveddelen av samlingen var fra mineral-, plante- og dyreriket, men det var også antikvariske gjenstander, kunstgjenstander og etnografika. Etter hans død inngikk samlingen i det danske Kongens kunstkammer. Her finner man en figur fra det gamle Egypt, så vel som et relikviegjemme i bergkrystall, som Worm hadde fått i 1634 av en pasient, en svensk offiser som hadde tatt det som krigsbytte i tredveårskrigen.
Worm overså ikke at Norge kunne være en kilde til informasjon om fortiden. Sommeren 1626 reiste studenten Jon Skonvig på oppdrag av Worm, rundt i Bergens stift for å registrere lokale fortidsminner. Blant annet kom han under sitt opphold i Jølster på sporet av Audun Hugleiksson, selv om han beskrev ruinene av Auduns slott som «en Steenhob».
Gjennom alle sine år som lege i København jobbet han med alle pasientgrupper, med alt fra medlemmer av kongehuset til de aller fattigste. Han utmerket seg også gjennom flere pestepidemier, da han ble igjen i byen for å pleie sine pasienter. I sin levetid opplevde Worm iallfall fem pestutbrudd i København. Først i 1625 fikk man en lovgivning om forholdsregler ved pestutbrudd. I det ene mistet han en datter, i et annet sin første kone Dorothea Fincke, sin far, sin søster og sin svoger Caspar Bartholin. I en senere epidemi mistet han sin andre kone, Susanne Madsdatter, enda han for sikkerhets skyld hadde sendt henne på landet. Som han skrev, han hadde «mistet min eneste Trøst i dette elendige Liv, min højtelskede Hustru». Selv døde han i epidemien som brøt ut i København i februar 1654. Den hadde tatt livet av en tredjedel av befolkningen på Bornholm høsten 1653, og nevnes første gang i København da man 24. februar 1654 registrerte Karen Lauritzdatter fra Ebeltoft død av pest 20 år gammel. Frem til midten av mai ble «stor P» (for «død av pest») bare brukt noen få ganger. Men da tok sykdommen seg opp, og raste heftig til utpå høsten. Da var også Worm død. Til sin sønn Willum skrev han 22. juli 1654 om sykdommen at den var «heftig», drepte i løpet av fire dager, og at sykdomsforløpet innebar matthet, frostrier, byller og mot slutten svarte og gustne flekker i huden.
Homaxinella

Utbredelse

Slekten er utbredt i Atlanterhavet, Stillehavet, Indiahavet, Sørishavet.
Kampfar

Kampfar er et norsk pagan/black metal-band som ble startet 1994. Bandet er opprinnelig fra Fredrikstad. De har til nå gitt ut syv album samt to EP-er. Kampfars sjette album, Djevelmakt, ble utgitt i januar 2014. mens albumet Profan ble gitt ut året etter. For Profan vant de Spellemannprisen 2015 i klassen metal. Kampfar er for tiden signert til det norske plateselskapet Indie Recordings.
Palmela

Sport

I 2014 ble Europamesterskapet i orientering arrangert i Palmela.
Henrik Placht

Ramallah-prosjektet

I 2002 fikk Placht en ide om å etablere et eget palestinsk kunstakademi i Ramallah. Akademiet kom i drift i 2006 og har Kunsthøgskolen i Oslo som samarbeidspartner. Utenriksdepartementet har støttet prosjektet, Goetheinstituttet betaler tyske kunstprofessorer som skal forelese på akademiet. Belgia gir kunststipendier og en arabisk interessent betaler en del av de løpende utgifter. Palestinerne selv bidrar med 25% i driftsstøtte til akademiet.
Askholmene (Frogn)

Askholmene er en samling av fire små holmer i Frogn kommune, Akershus. De ligger i Oslofjorden, 4,7 kilometer nord for kirken i Drøbak, med Håøya i vest og Marikova på Nesoddhalvøya i øst.
Til sammen dekker de fire holmene cirka 20 dekar. Høyeste punkt er 12,5 moh. Den østligste av holmene er fredet som naturreservat på grunn av fuglelivet. For øvrig er holmene regulert som friområde.
Under slaget ved Oscarsborg festning under angrepet på Norge 9. april 1940 ble den tyske krysseren «Blücher» beskutt med artilleri og torpedoer da skipet passerte Oscarsborg festning. Krysseren sank øst for Askholmene omkring kl 0623 om morgenen denne dagen. Totalt døde mellom 650 og 1000 tyskere, mens 1400 overlevende. 24. juli samme år ble det reist en minnestøtte på Askholmene over de falne tyskerne. Ved frigjøringen i mai 1945 ble støtten revet, men fundamentet står der fremdeles.
Flyktningeruta

Flyktningeruta er betegnelsen på en fottur langs én av rutene som ble brukt av kurerer og flyktningeloser under andre verdenskrig for å frakte post, ustyr eller mennesker over grensen til Sverige. Ruta begynner ved Skullerudstua i Oslo og går østover gjennom kommunene Enebakk og Eidskog til Sverige.
Rundt 50 000 nordmenn flyktet til Sverige under andre verdenskrig. 250-300 mennesker av disse ble eskortert langs kurér-ruta Timian, en Milorg-opprettet rute gjennom Østmarka i Oslo. Vandreruta Flyktningeruta følger Timianruta fram til Øyeren. På den østre siden av Øyeren møttes flere ulike flyktningeruter fra ulike deler av Østlandet, og flyktningeloser eskorterte flyktningene videre mot Sverige. Nærmere grensen tok grenselosene over. Mange av dem som flyktet ut av Oslo ble fraktet med bil eller buss et stykke på vei. Noen få ble kjørt nesten helt frem til grensen, men de fleste hadde en lang og farlig tur over flere dager før de kom dit. Dagens Flyktningerute følger en trasé vi vet ble brukt av mange. 
Flyktningeruta som merket tur ble innviet 9. juni 1995 i forbindelse med frigjøringsjubileet. I 2015 ble turen nymerket og lansert som historisk vandrerute av DNT Oslo og Omegn, Riksantikvaren og Foreningen Flyktningeruta. 
Langs Flyktningeruta ligger det flere kulturminner, som hytter, koier, gårdstun og andre bygninger som ble brukt som skjulesteder og til ly og overnatting for flyktninger og kurerer.
Enagria

Utseende

Middelsstore, avlangt ovale, gjerne grønnlige (bleknende til gult på på døde eksemplarer) skjoldbiller. Kroppen er avlangt oval sett ovenfra, nokså flat, dekkvingenes "skuldre" ikke framskytende, dekkvingene tislpissede bak. Hodet er lite, ikke synlig ovenfra, antennene forholdsvis lange og tynne. Pronotum og dekkvingene er litt utvidet mot sidene.

Levevis

Både larver og voksne lever på planter og eter fra dem. Larvene lever selskapelig på planter i kurvplantefamilien

Utbredelse

Slekten er bare kjent fra Mexico.
Roast fra Chat Noir

Gjester

Hvert program av Roast fra Chat Noir har en hedersgjest, og et panel med fem gjester som holder hver sin tale (også kalt roastere).
Disse var hedersgjester i programmet: Jan Fredrik Karlsen, Elisabeth Andreassen, Eyvind Hellstrøm, Per Inge Torkelsen, Tommy Steine, Hans-Erik Dyvik Husby, Espen Eckbo, Thomas Giertsen, Tom Nordlie og Mia Gundersen.
Av gjestene i programmet, som holdt tale til hedersgjesten, var disse blant de som først ble annonsert: Thomas Giertsen, Espen Eckbo, Harald Eia, Bård Tufte Johansen, Bård Ylvisåker, Else Kåss Furuseth, Henrik Elvestad, Jonna Støme, Sigrid Bonde Tusvik, Silje Stang, Lisa Tønne, Henrik Thodesen, Elisabeth Andreassen, Yngve Skomsvoll, Ole Martin Alfsen og Nils Ingar Aadne.
Dromius fenestratus

Utbredelse

Dromius fenestratus er vanlig, særlig østover i Europa, sjeldnere i vest. Den finnes i Norge.

Utseende

Dromius fenestratus er en liten løpebille med en ganske slank og litt flat kroppsform. Fasettøynene er noe utstående. Den er mørk brunsvart, men antenner og beina er rødlig brune, likeså munndelene og ytterranden av brystskjoldet. Midt på hver av dekkvingene er det en lysere organge-brun rund flekk. Mange av artene i slekten Dromius er like hverandre og er vanskelige å artsbestemme.

Levevis

Dromius fenestratus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Kaito Yamamoto

Landslaget

Kaito Yamamoto ble tatt ut i Japans tropp til Sommer-OL 2008.
Lathroeus

Utseende

Middelsstore, gråspraglete trebukker, gjerne med et litt grønnlig skjær. Oversiden er kraftig punktert, lyst gråaktig med brunlige tegninger, Antennene er noe lengre enn kroppen. Pronotum er bredere enn langt med rundede sider og enn butt tann midt på hver sidekant. Dekkvingene er nesten jevnbrede i den fremre delen og ender i en spiss tann bakerst.

Levevis

Larvene lever i død ved.

Utbredelse

Slekten er utbredt i Sør-Amerika.
Dedya

Utseende

Middelsstore, slanke trebukker. Antennene er minst så lange som kroppen. Pronotum er smalt og sylindrisk.

Utbredelse

Den eneste arten er beskrevet fra Kongo.
Sensommer

Handling

Ekteparet Ethel og Norman Thayer (Katharine Hepburn og Henry Fonda) opplever nok en sensommer på hytta ved Golden Pond i England. De får besøk av datteren med ekteskapsproblemer (Jane Fonda), blir bestevenner med en guttunge (Doug McKeon) og får forskjellige påminnelser om at livets forfallstid er like rundt hjørnet.
Jinniu

Jinniu (kinesisk: 金牛区, pinyin: Jīnniú Qū) er et bydistrikt i provinsen Sichuan. Det ligger under den subprovinsielle by Chengdu. Jinniu har et areal på 108 km² og teller ca. 640 000 innbyggere (2003).
Metasenter

Metasenter er et tenkt punkt som brukes i stabilitetsberegninger på skip og plattformer, og er normalt plassert i fartøyets midtplan. Metasenteret (M i figuren) beregnes av skipskonstruktøren. Skrogets oppdriftskrefter virker gjennom oppdriftsenteret (B i figuren,) og gjennom metasenteret (M) når fartøyet krenger i stille vann. For at fartøyet skal være stabilt og rette seg opp etter en krenging, må metasenteret (M) ligge over fartøyets tyngdepunkt (G i figuren). 
Avstanden GM, fra tyndepunktet(G) til metasenteret(M) kalles metasenterhøyden. Dersom denne er stor, vil fartøyet rette seg raskt etter en krenging. Det vil oppleves stivt og kantete. Er metasenterhøyden liten, vil fartøyet få større og langsommere bevegelser, fartøyet er rankt. Metasenterhøyden kalles også initialstabiliteten. 
SOLAS har krav til at GM ikke skal være under 0,15 m for lasteskip. Sjøfartsdirektoratet fikk etter Alexander Kielland-ulykken krav om GM over en meter for halvt nedsenkbare plattformer, mens oppjekkbare plattformer har krav om 0,5 meter. ABS krever bare at plattformer har positiv GM. Det Norske Veritas har ikke spesifikke krav til GM. Ulempen med en stor GM er at en får større bevegelser.
Sibirnattfiol

Utseende

Sammen med småtveblad og fjellkurle er sibirnattfiol en av de minste norske orkidéene. Den blir 5–15 cm høy, men som regel ikke mer enn 10 cm. Rotknollene er svært smale og 2–3-flikete helt ved grunnen. Ved basis sitter det et par slireaktige, hvitgrønne blad, mens stengelen bare har ett løvblad med avlang, elliptisk form. Blomstene er grønnhvite, uten duft og sitter i et kort aks med to–ti blomster. Sibirnattfiol blomstrer i første halvdel av juli, men blomstringstiden varierer med været, og noen år blomstrer den ikke i det helt tatt.

Voksesteder

I Norge vokser sibirnattfiol 50–500 moh., øverst i den subalpine og nederst i den lavalpine sonen, som regel rett over de høyeste bjørkene. Den vokser i skrått terreng med vannsig der berggrunnen består av fyllitt, glimmerskifer, kalkskifer eller amfibolittiske grunnfjellsbergarter. Andre planter som vokser her er reinrose, fjellkrekling, kantlyng og et tett lag med moser.

Systematikk

Norsk botanikere regner sibirnattfiol som arten Lysiella oligantha og en nærstående nordamerikansk art som Lysiella obtusata. I internasjonal litteratur blir sibirnattfiol som regel regnet som underarten Platanthera obtusata subsp. oligantha og den nordamerikanske formen som Platanthera obtusata subsp. obtusata. En kan også se de vitenskapelige navnene Platanthera oligantha og Habenaria obtusata brukt om sibirnattfiol.

Utbredelse

Sibirnattfiol er en sjelden plante i hele utbredelsesområdet. På Den skandinaviske halvøy er den en nordlig unisentrisk plante, som i 1990 var kjent fra tolv lokaliteter i Nord-Norge og tre i Nord-Sverige. Herfra er det en stort sprang til nærmeste funnsted utenfor Skandinavia som er ved Jenisej i Sibir. Funnstedene i Sibir er svært spredte, og den er blant annet funnet ved Bajkalsjøen og på Kamtsjatka.
Utbredelsen minner om andre sjeldenheter i Nord-Skandinavia: kveinhavre (Trisetum subalpestre), masimjelt (Orytropis deflexa), altaihaukeskjegg (Crepis multicaulis) og lukttelg (Dryopteris fragrans). Slektningen Lysiella obtusata er motsetning til sibirnattfiol en vanlig plante. Den vokser i nordlige Nord-Amerika fra Alaska til Newfoundland og sørover i Rocky Mountains til Colorado.

Status i Norge

I Norge er sibirnattfiol tradisjonelt kjent fra omtrent tolv lokaliteter fra Målselv i Troms til Porsanger i Finnmark. I de siste 25 år er den gjenfunnet på seks av disse lokalitetene, og det er i tillegg gjort nye funn i Kåfjord og Nordreisa. Den største forekomsten i Norge, og kanskje Europa, er i Jav'reoaivit naturreservat i Nordreisa.
Arten har status som sterkt truet i Rødlista for arter 2015. Den er i tilbakegang på grunn av anleggsvirksomhet og beiting av tamrein. Tidligere har også uvettig innsamling av botanikere spilt en rolle. I 1841 fant M.N. Blytt arten for første gang i Europa i Kåfjord i Alta. Dette voksestedet er ødelagt på grunn av vegbygging. Sibirnattfiol er artsfredet i Norge og er listet som strengt beskyttet planteart i Bern-konvensjonens appendiks I.
Jesper Friis

Jesper Friis, død 1558, dansk-norsk lensherre av Friisslekten.
Jesper Friis tjente i Grevefeiden som køgemester hos riksmarskalk Tyge Krabbe på Helsingborg og utmerket seg i kampene som pågikk der i januar 1535.
Senere fikk han betydelige forleninger, således 1541-49 Malmøhus og 1551-56 Akershus. Dessuten var han fra 1550 til sin død forlenet med Gislevgård i Jarrestad herred. Han synes å ha vært en driftig og virksom lensherre.

Familie

Foreldre: Christiern Friis til Årslev på Fyn (af tre Egern-F.erne) og hustru. Gift med Anne Knudsdatter Hvide, død 13.3.1577 i Svendborg.
The Good Vibrations Guide to Sex

The Good Vibrations Guide to Sex er en seksualmanual skrevet av Cathy Winks og Anne Semans, gitt ut av Cleis Press. Forfatterne driver også erotikkbutikkjeden Good Vibrations. Boken har undertittelen «den mest fullstendige seksualmanualen skrevet».
Nitrocellulose

Nitrocellulose, også kalt cellulosenitrat eller skytebomull, er et kraftig sprengstoff fremstilt av cellulose og salpetersyre. Stoffet anvendes blant annet som en bestanddel i dynamitt og enkelte former for røyksvakt krutt. Lavere nitreringsgrad gir for eksempel celluloid.
Svømming under Sentralamerikanske og karibiske leker 1950

Svømming under Sentralamerikanske og karibiske leker 1950. Svømming var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var sjette gangen som svømming var med i de sentralamerikanske og karibiske leker. Det var elleve øvelser, seks for menn og fem for kvinner. Mexico ble beste nasjon, de vant alle elleve gullmedaljene.
For en gal, gal, gal, gal verden

Handling

En gruppe mennesker blir vitne til en bilulykke der en bil i rasende fart kjører av veien. Når de tar seg frem til ulykkesplassen får de, av den hardt skadede føreren, rede på at en stor sum penger er gjemt i en fornøyelsespark i by kalt Santa Rosita. Denne opplysningen utløser en vanvittig jakt på pengene der det gjelder å komme først frem til målet. Alle finner pengene, som så går tapt etter en mengde dramatiske hendelser i slap-stick-stil.

Om filmen

Filmen fikk brukbare kritikker av filmanmelderne og har oppnådd 76% på Rotten Tomatoes. Variety beskriver den som en film som har flere sterke sider enn svake.
Den ble en kommersiell suksess og spilte inn $46 på amerikanske kinoer og $60 millioner på verdensbasis.
Filmen gikk på norske kinoer under tittelen For en gal, gal, gal, gal Verden, men er utgitt på DVD under sin originaltittel.

Priser

Filmen vant i 1964 en Oscar i kategorien beste lydeffekter og ble nominert i ytterligere fem kategorier. Den ble samme år nominert til to Golden Globes og en Eddie. Den vant samme år to Golden Laurel ved Laurel Awards, og ble året etter nominert til en Edgar ved Edgar Allan Poe Awards.
Sandvolleyball under Sentralamerikanske og karibiske leker 2010

Sandvolleyball under Sentralamerikanske og karibiske leker 2010. Sandvolleyball var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var fjerde gangen som sandvolleyball var med i de sentralamerikanske og karibiske leker. Det var to turneringer, en for menn og en for kvinner. Venezuela vant herrenes turnering og Mexico damenes.
De ulikeverdige traktater

De såkalt ulikeverdige traktater (tradisjonell kinesisk: 不平等條約, forenklet kinesisk: 不平等条约, pinyin: Bùpíngděngtiáoyuē) ble inngått mellom midten av 1800-tallet og den første verdenskrig mellom de vestlige «fremmedmaktene» (Storbritannia, Frankrike, USA, Russland og andre) og Japan på den ene side, og Kina, Japan og Korea på den andre.
Uttrykket er benyttet av nasjonene som betrakter dem som påtvunget. Avtalene innskrenket på en rekke måter både kinesisk, koreansk og japansk territoriell integritet, forvaltning, politikk og rettspleie.
Et særlig iøynefallende trekk ved de fleste traktatene er de traktatsbyer og privilegerte soner som fremmedmaktene derved skaffet seg utstrakt kontroll over. Det dreide seg om havnebyer, hvorav enkelte var elvehavner. Traktatene med Russland innebar imidlertid enorme territorielle endringer ved at den kontraktsfestede grense ble flyttet langt sørover. Disse grenseeendringene er dessuten blitt stående, mens de øvrige ulikeverdige traktater etterhvert er blitt opphevet eller blir irrelevante av andre grunner.
Traktatene tvang også Kina og Korea til å åpne seg for handel og for utlendingers eiendomserverv, og åpnet for fremmedmaktenes rettigheter til å sende misjonærer inn i landets indre deler og deres eksempsjon fra kinesisk lov på alle vesentlige punkter.

Bruken av begrepet

På offisielt nivå ble uttrykket ulikeverdige traktater (Bùpíngděngtiáoyuē) første gang brukt av regjeringen i Beijing i 1926 da den kinesisk-belgiske traktat av 1865 ble opphevet. Først 17 år senere kunne Kina erklære at de ulikeverdige traktaters era var omme, da de undertegnet opphevelsesavtaler med USA og Storbritannia om blant annet eksterritorialitetsrettigheter.
For Koreas del ble de ulikeverdige traktater i praksis verdiløse da Japan innledet sin okkupasjon av landet i 1910.
Salman av Saudi-Arabia

OPEC

Salman viderefører endringene som ble vedtatt overfor OPEC mot slutten av 2014. Tidligere har Saudi-Arabia sammen med OPEC hatt som mål å holde oljeprisen rundt 100 USD per fat råolje (159 liter), mens de nå utvider feltene og pøser ut alt de har. Følgene er problemer i Russland, onshore i USA, og i offshore oil service.

Amerikas forente stater

Myndighetene i Saudi-Arabia og -USA har lenge hatt et nært samarbeid, både økonomisk og forsvarsmessig. Kong Salman har offentlig viket noe fra dette ved sin opptreden i første del av 2015, bl.a. ved å avlyse deltagelse på en konferanse for gulfland ledet av USA, hvor bl.a. president Barack Obama deltok.
Amara

Utseende

Middelsstore, ganske brede, litt flate løpebiller. På farge er de gule, rødlige eller svarte, noen arter med tydelig metallglans.

Levevis

Artene i denne slekten skiller seg fra de fleste andre løpebiller ved at de er vegetarianere. De voksne billene lever av frø, særlig fra gress. Man kan ofte finne dem krypende opp på gresstråene for å høste frøene. Enkelte arter blir regnet som skadedyr i jordbruket, men ikke av de mest alvorlige.
Interaktivitet

Interaktive læringsressurser

Ved utvikling av multimediale læringsressurser som bygger på konstruktivistiske læringsteorier legges det vekt på å designe interaktivitet som stimulerer til aktivitet og konstruktivitet. En skiller her mellom ulike former for interaktivitet. Kontroll- eller styringsaktiviteter er relatert til navigasjon i læringsressursen og gir kontroll over visning av og veien gjennom den. Didaktisk interaksjon tilbyr kontekstrelatert dialog på brukerens initiativ, f.eks. relatert til spørsmål og tilbakemelding, til å kunne foreta innstillinger eller å bli stilt overfor ulike valg som vil influere på presentasjon av innhold, behandling av data, valg av modell m.m..